Газета БДУ – шматразовы дыпламант міжнароднай спецыялізаванай выставы “СМІ ў Беларусі”, пастаянны ўдзельнік выстаў “Адукацыя і кар’ера”, “Я грамадзянін Рэспублікі Беларусь”, а таксама Дзён беларускай пісьменнасці. З гэтага года “Універсітэт” запусціў новы шматфункцыянальны сайт, які моцна інтэграваны ў сацыяльныя сеткі. Большасць газетных публікацый зараз носіць канвергентны характар, то бок суправаджаецца відэа, фотагалерэямі, слайд-прэзентацыямі і іншымі відамі інфармацыі. Газета БДУ мае ўласны QR-код для зручнага счытвання ўсімі мабільнымі прыладамі і прапануе шмат карысных сервісаў для чытачоў з рознымі інтарэсамі. “Універсітэт” няўхільна развіваецца разам з грамадствам і альма-матар.